b'\n_START_ARTICLE_\nKolorado plynauk\xc5\xa1t\xc4\x97\n_START_PARAGRAPH_\nKolorado plynauk\xc5\xa1t\xc4\x97 (angl. Colorado Plateau) - plynauk\xc5\xa1t\xc4\x97 JAV pietvakariuose (Kolorado ir Arizonos valstijose), Kordiljer\xc5\xb3 kalnuose. Plotas apie 300 000\xc2\xa0km\xc2\xb2. Da\xc5\xbeniausias auk\xc5\xa1tis 1800\xe2\x80\x932500 m, did\xc5\xbeiausias 3861 m (Hamfris Pyko kalnas). Susidariusi i\xc5\xa1 kristalini\xc5\xb3 prekambro ir nuos\xc4\x97dini\xc5\xb3 uolien\xc5\xb3 (nuo paleozojaus iki paleogeno). Suskaidyta spr\xc5\xabd\xc5\xbei\xc5\xb3, Kolorado up\xc4\x97s ir jos intak\xc5\xb3 kanjon\xc5\xb3 (Didysis kanjonas). Klimatas - kontinentinis subtropinis. Vyrauja step\xc4\x97s, pusdykum\xc4\x97s. Yra urano-vanad\xc5\xbeio r\xc5\xabdos, polimetal\xc5\xb3, aukso telkini\xc5\xb3. Urano-vanad\xc5\xbeio r\xc5\xabdos i\xc5\xa1tekliai apie 50 mln. t, urano kiekis r\xc5\xabdoje 111 400 t (apie 2\xc2\xa0kg urano 1 t r\xc5\xabdos). Daugiausia r\xc5\xabdos yra Ambrosija Leiko baseine (Naujoji Meksika). R\xc5\xabda kasama i\xc5\xa1 juros ir triaso sluoksni\xc5\xb3 (iki 250 m gylio). Veikia nacionaliniai parkai, i\xc5\xa1vystytas turizmas.'